Niobe ire kinder küniklich bekleit
und ungestüm in tempel sprang,
tobet und wütet, als wer sie nit klug,
Und schrei: »was brauchet ir hie für unsinnikeit,
das ir hie opfert mit gesang
Latone, die zwei kint im ebruch trug?
Solch fest und opfer billich sint
hie mein,
der tochter Tantali,
die euch gebar vierzehen kint
in der e mit Amphioni!«
also, mit hoffart gar betört,
ret sie der göttin vil schmachwort;
aber in kurzer zeit hernach
kam Niobe in herzenpein
durch der götter zornige straf und rach.